A Közszolgálati Törvényszék (első tanács) 2013. november 5-i ítélete – Knöll kontra Europol
(F-105/12. sz. ügy)1
(Közszolgálat – Az Europol személyi állománya – A szerződés meghosszabbításának elmaradása – Határozatlan időre szóló szerződés felajánlásának megtagadása – A Közszolgálati Törvényszék általi megsemmisítés – A Közszolgálati Törvényszék ítéletének végrehajtása)
Az eljárás nyelve: holland
Felek
Felperes: Brigitte Knöll (Hochheim am Main, Németország) (képviselők: W. J. Dammingh és N. D. Dane ügyvédek)
Alperes: Európai Rendőrségi Hivatal (képviselők: D. Neumann és D. El Khoury meghatalmazottak, B. Wägenbaur ügyvéd)
Az ügy tárgya
Az Europol által a Közszolgálati Törvényszék F-44/09. sz., Knöll kontra Europol ügyben 2010. június 29-én hozott ítéletének végrehajtásaként hozott azon határozat megsemmisítése iránti kérelem, amelyben az Europol a felperes részére átalányösszeg megfizetéséről határozott az említett ítélettel megsemmisített határozattal okozott kár megtérítéseként.
Az ítélet rendelkező része
A Közszolgálati Törvényszék megsemmisíti az Európai Rendőrségi Hivatal 2011. november 28-i azon határozatát, amelyben az F-44/09. sz., Knöll kontra Europol ügyben 2010. június 29-én hozott ítélet végrehajtáséként B. Knöll részére 20 000 euró megfizetéséről határozott.
Az Európai Rendőrségi Hivatal maga viseli saját költségeit és köteles viselni az B. Knöllnél felmerült költségeket.
____________
1 HL C 26., 2013.1.26., 70. o.